Sent lørdag eftermiddag udfoldede der sig en rigtig solstrålehistorie i Lillearden ved Rold Skov. Her var en 74-årig mand ude at gå, da han fik forvildet sig ud i et vådt område. Han endte med at ligge i mudderet og ikke kunne komme op igen. - Han har ligget i en time og forsøgt at komme op, da han beslutter at ringe 112, siger Lars Bengtsen Rosenvinge, politikommissær ved Lokalpolitiet i Vesthimmerland. Politiet rykkede derfor ud og hjalp manden fri og ind på et tørt sted. - De får kontaktet mandens søn, som kommer og henter ham, slutter Lars Rosenvinge.
Manden havde forsøgt at komme fri i en time, da han besluttede at ringe efter hjælp.